CELEX: 62017TB0557
Language: sl
Date: 2019-10-24 00:00:00
Title: Zadeva T-557/17: Sklep Splošnega sodišča z dne 24. oktobra 2019 – Liaño Reig/SRB (Ničnostna tožba – Ekonomska in monetarna politika – Zahteva za nadomestilo – Enotni mehanizem za reševanje kreditnih institucij in določenih investicijskih podjetij – Postopek reševanja – Shema za reševanje Banco Popular Español – Delna ničnost – Neločljivost – Nedopustnost)

23.12.2019   
            
            
               SL
            
            
               Uradni list Evropske unije
            
            
               C 432/54
            
         
      Sklep Splošnega sodišča z dne 24. oktobra 2019 – Liaño Reig/SRB
      (Zadeva T-557/17) (1)
      
      (Ničnostna tožba - Ekonomska in monetarna politika - Zahteva za nadomestilo - Enotni mehanizem za reševanje kreditnih institucij in določenih investicijskih podjetij - Postopek reševanja - Shema za reševanje Banco Popular Español - Delna ničnost - Neločljivost - Nedopustnost)
      (2019/C 432/64)
      Jezik postopka: španščina
      
         Stranki
      
      
         Tožeča stranka: Carmen Liaño Reig (Alcobendas, Španija) (zastopnik: F. López Antón, odvetnik)
      
         Tožena stranka: Enotni odbor za reševanje (SRB) (zastopniki: B. Meyring, S. Schelo, F. Málaga Diéguez, F. Fernández de Trocóniz Robles, T. Klupsch, M. Bettermann, S. Ianc in M. Rickert, odvetniki)
      
         Predmet
      
      Prvič, predlog na podlagi člena 263 PDEU za razglasitev ničnosti člena 6(1)(d) Sklepa Enotnega odbora za reševanje SRB/EES/2017/08 z dne 7. junija 2017 v zvezi s shemo za reševanje družbe Banco Popular Español, SA, v delu, v katerem se s to določbo določa pretvorba kapitalskih instrumentov stopnje 2, označenih z International Securities Identification Number (mednarodna identifikacijska številka vrednostnega papirja, ISIN) XS0550098569, v novo izdajo delnic družbe Banco Popular Español, začasnega vrednotenja, ki ga je opravil neodvisni strokovnjak, in začasnega vrednotenja, ki ga je opravil SRB, ter, drugič, predlog na podlagi člena 266 PDEU, da se po razglasitvi ničnosti izplača nadomestilo za škodo, ki naj bi nastala zaradi te pretvorbe.
      
         Izrek
      
      
                  1.
               
               
                  Tožba se zavrže kot nedopustna.
               
            
                  2.
               
               
                  Postopek v zvezi s predlogi za intervencijo družbe Banco Santander SA, Kraljevine Španije in Evropske komisije se ustavi.
               
            
                  3.
               
               
                  Carmen Liaño Reig nosi svoje stroške in stroške Enotnega odbora za reševanje (SRB), razen stroškov, ki se nanašajo na predloge za intervencijo.
               
            
                  4.
               
               
                  Liaño Reig, SRB, družba Banco Santander, Kraljevina Španija in Komisija nosijo vsak svoje stroške, ki se nanašajo na predloge za intervencijo.
               
            
         (1)  UL C 357, 23.10.2017.